Missulena bradleyi
Missulena bradleyi Animalia — Arthropoda Classis : Arachnida  Ordo : Araneae  Subordo : Mygalomorphae  Infraordo : Fornicephalae  Superfamilia : Migoidea  Familia : Actinopodidae  Genus : Missulena  Species : M. bradleyi   Missulena bradleyi  Rainbow, 1914   Territorium Missulena bradleyi est species aranearum familiae Actinopodidarum, in oriente Australiae ora endemica. Gulielmus Iosephus Rainbow hanc araneam descripsit anno 1914, ex specimine Sydneiae Septentrionali conlecta ab Henrico Horton Burton Bradley (1845–1918), eodem tempore praeses Conlegii Custodum Musei Australiani. Rainbow ex conlectore appellavit, quem dixit primus fuisse qui araneas conlegerat. Species saepe Atracinas esse putantur. Dentes saepe transversi, sed dentes Atracinarum paralleli sunt, et illis saepe est stilla veneni in cacuminibus dentium. Missulenae bradleyi autumno et hieme nova saepe errant, coniuges petentes. Eae aliquando in stagnis natandi cadunt. Casus venenationum hoc tempore crescere solent. Usitata morsuum Missulenae bradleyi indicia sunt torpor et prurigo ad locum morsus, cum diaphoresi, dolor capitis, et nausea. Quamquam Missulena bradleyi videtur periculosissima generis species, graves ab hac specie invenenationes sunt rarae. Plurimi morsus litteris medicis mandati antivenenum non requisiverunt, et indicia gravia non habuerunt. Venenum toxinum robustoxini veneni Agelenidarum simile habet; antivenenum aranearum infraordinis Tuberculotarum efficax ad graves Missulenarum bradleyi morsus invenitur. Omnes autem Missulenae, Tuberculotarum dissimiles, minus infensae erga homines sunt, morsus siccos saepe dantes.